FinVest แพลตฟอร์มการลงทุนดิจิทัล ภายใต้แนวคิดคือ
a. ทุกการเปลี่ยนแปลงคือก้าวที่ยิ่งใหญ่
b. ธนาคารบ้านของคนไทย
c. เพื่อนที่รู้ใจ ใกล้ ๆ คุณ
d. ติดปีกการลงทุนให้คุณ” (Your Wings Your Ways)
ข้อที่ถูกต้องคือ d.  เนื่องจาก ในอนาคตอันใกล้นี้ประเทศไทยจะเข้าสู่สังคมสูงวัยสมบูรณ์ อายุเฉลี่ยของคนไทยจะเพิ่มขึ้น อยู่ที่ 78 ปี ในขณะที่อายุเฉลี่ยของประชากรโลกอยู่ที่ 73 ปี แต่ในทางกลับกันความมั่งคั่งเฉลี่ยของคนไทยกลับน้อยกว่าความมั่งคั่งเฉลี่ยของประชากรโลก ส่วนหนึ่งเป็นเพราะไม่ได้มีการเตรียมตัวรับมือกับการใช้ชีวิต โดยเฉพาะการลงทุน

ที่ผ่านมาคำว่า “การลงทุน” ที่คนไทยเข้าใจ มักผูกติดอยู่กับความยุ่งยาก ไม่เข้าใจ ต้องถามเพื่อนๆ หรือคนรู้จักที่ไว้ใจ ต้องใช้เวลาในการศึกษา ไม่รู้จะเริ่มต้นลงทุนอย่างไรดี ไม่รู้ว่าต้องใช้เงินเพื่อลงทุนเท่าไหร่ ทำให้หลายๆ คน ล้มเลิกความตั้งใจที่จะลงทุน เพราะเข้าใจว่าการลงทุนคือเรื่องของคนที่มีเงินเท่านั้น 

ทำให้ปัจจุบันสัดส่วนของนักลงทุนในประเทศไทย มีเพียง 4 ล้านคน หรือคิดเป็นราวๆ 5% ของประชากร 70 ล้านคนทั่วประเทศ 

แต่ความจริงแล้ว การลงทุนก็ไม่ใช่เรื่องยากเสมอไป เพราะปัจจุบันใครๆ ก็สามารถเข้าถึงการลงทุนได้ง่าย และรวดเร็วกว่าเดิมด้วยช่องทางดิจิทัล โดยเฉพาะ FinVest แพลตฟอร์มการลงทุนดิจิทัล ภายใต้แนวคิด “ติดปีกการลงทุนให้คุณ” (Your Wings Your Ways) ภายใต้ความร่วมมือระหว่างธนาคารกสิกรไทย ลู อินเตอร์เนชันแนล และ โรโบเวลธ์

ในยุคนี้การสร้างแบรนด์ให้มีความแตกต่าง เพื่อสร้างการรับรู้ให้กับคนทั่วไปเป็นเรื่องสำคัญ ตั้งแต่ชื่อที่ใช้เรียก โลโก้ และภาพลักษณ์ของแบรนด์ที่อยากให้คนทั่วไปรับรู้ หลายคนจึงอาจจะสงสัยว่า FinVest มีที่มาจากอะไร ความจริงแล้วคำว่า FinVest มีที่มาจากคำภาษาอังกฤษ 2 คำ คือ Finance และคำว่า Investment เมื่อรวมกันจึงกลายเป็นคำว่า FinVest เพื่อสื่อถึงความเป็นแพลตฟอร์มที่เกี่ยวกับการเงิน และการลงทุนดิจิทัล หรือจะมองในอีกมุมก็ได้ว่า FinVest เป็นการเล่นคำ ของคำว่า Fin (ฟิน) และ Investment เพื่อสื่อว่าการลงทุนเป็นเรื่องง่ายๆ ใครๆ ก็ลงทุนได้แบบฟินๆ ก็ได้เช่นกัน 

ส่วนโลโก้ของแบรนด์ FinVest เอง ตัวอักษร F ก็มีลักษณะเหมือนปีก สื่อถึงการติดปีกให้กับการลงทุน ติดปีกให้กับผู้ที่ไม่เคยลงทุน หรือคนที่เคยมองว่าการลงทุนเป็นเรื่องยาก และไกลตัว การติดปีกจึงเป็นเหมือนการสร้างโอกาสให้กับนักลงทุนทั้งมือเก่าและใหม่ ให้เข้าถึงช่องทางการลงทุนใหม่ๆ ที่ความหลากหลาย และมีโอกาสมากกว่านั่นเอง และที่พิเศษการติดปีกยังสื่อถึง การพานักลงทุนลัดฟ้าไปลงทุนได้ในกองทุนต่างประเทศทั่วโลกได้อีกด้วย
ข่าวเศรษฐกิจและการเงิน